
Intr'o serie de articole Di tă in această Revistă, doi co. 
luboratori ai noştri au ridicat chestia învăţământului, în ceeace 
priveşte naţionalităţile străine. din Dobrogea. Lucrul însă are 
o însemnătate mai mare, și merită să fie considerat dintr'un 
punct de vedere mai general. 

Timpul in care trăim formează fără îndoială una din epocele 
cele mai însemnate din istorie. Niciodată poate în trecut nu s'au 
văzut ridicate în acelaş timp atâtea chestii fundamentale, de a 
căror soluţie se atârne îndrumarea viitoare a omenirii, 7 

Printre aceste chestii, una din cele mai insemnate este invierea 
principiului naționalităților, în virtutea căruia fiecare popor caută 
să- ȘI asigure existenţa, unind într'un mănunchiu toate elemen-" 
tele naţionale, pe baza legăturilor naturale pe cari le constitue 
unitatea de limbă, de edit, de credinţe, de aspiraţiuni și de 
nevoi. 

In lupta aceasta, mai mult sau mai puţin pacifică, şcoala, dacă 
nu este cel dintâiu, dar este de sigur printre cele dintâi şi cele 
mai puternice mijloace de acțiune. i 

Adevărul acesta îl afirmă toată lumea. Dar pentru că la noi 
sunt mulţi cari, pe când vorbesc aşă, lucrează ca și cănd nu ar 
fi convinşi de ceeace spun, poate nu e de prisos să ne aruncăm 
un moment ochii, ca să vedem ce se petrece în lume. 

S'au împlinit tocmai o sută de ani de când Germania fusese 
ştearsă din numărul naţiunilor libere. Dar când împrejurările au 
„lăsat-o să mai respire, ea s'a pus cu hărnicie, cu ardoare, să 
creeze admirabila organizație şcolară care, în 3 55 de ani, a dus-o 
dela cea mai de jos tre eaptă a căderii la i AR aspirațiilor ei, 
urmărite de secule. În Universitățile germane, in gimnaziile ei, 
in Şcolile ei cele mai modeste, Sau așezat pe tăcute temelule 
de aramă ale ul mai puternic stat contimporan, puternic pentru 
că este un gând, o aspirație comună care leagă la un loc pe 


toţi Germanii. Ceeace sabia lui Barbarossa şi a lui Carol Quintul 
nu putuse face în o mie de ani, filosofii și dascălii au făcut în 
„o jumătate de secol. | p 

„Exemplul Germaniei îl urmează acum Japonia, ale cărei şcoli 
au contribuit poate mai mult decât orice pentru a face, în 40 
de ani, din aceste insule necunoscute unul din statele cele mai 
puternice şi mai înaintate. 

Sunt cunoscute tendințele de dominaţiune asupra spiritelor ale 
catolicismului, şi stăruința cu care luptă el de două-zeci de secule 
ca să o realizeze. Pentru aceasta, pe lângă biserică, el are'la 
dispoziţie disciplina sa de fer, admirabila sa organizaţie şi te- 
nacitatea neînfrântă cu care știe să urmărească secule intregi 
realizarea unui scop. Dar pe lângă toate acestea, el a căutat 
să pună mâna, incă de demult, pe un mijloc de stăpânire asupra 
sufletelor mai puternic poate chiar decât biserica :. pe şcoală. 
Și azi, când Franța a întreprins lupta de emancipare de sub 
dependința catolicismului,— emancipare nu numai intelectuală, dar 
şi politică,— cel dintâiu lucru, ce a făcut a fost să smulgă învă- 
ţământul din mâinile clerului catolic, Ştiă ea bine că fără aceasta 
toate sforţările ei ar fi fost zadarnice. ' 

In Anglia, chiar in momentul acesta urmează luptă InNVerşu-. 
nată între elementele progresiste şi cele reacționare pentru stă 
pânirea şcolii primare, cele 'din urmă voind să o pună sub de- 
pendința clerului, celelalte să o scape de această lănţuire. Și 
doar -poporul englez este un popor cult, și care înţelege mai bine 
decât ori care altul rostul vieţii sale publice. Dar tocmai pentru 
aceea el îşi dă seama că ziua de mâni va fi aşă cum o va pre: 
pară şcoala, şi de aceea ambele partide luptă pentru stăpânirea 
şcolii cu mai multă aprindere decât pentru ori ce altă chestie eco- 
nomică sau politică. | | 

Prin şcoală puternica Germanie caută: să asimileze azi pe Po- 
lonii din Posen. Prin școală Ungaria se silește se realiseze uni- 
tatea sa naţională. Şi dacă în aceste întreprinderi succesul nu 
corespunde. silințelor, cauza trebue căutată aiurea, iar nu în ne- 
putinţa şcolii. “inie path 
E lesne de înţeles că pentru popoarele mici,cărora nu le este 
permis a neglige nimic din ce le poate asigură existenţa neatâr- 
nată, ar fi o dovadă de orbire neauzită dacă nu ar înțelege 
datoria ce au de a face din şcoală pavăza naţionalităţii lor. De 
aceea vedem că de cele mai multe ori cel d'intâiu act al ori că- 
rei acţiuni naţionale este pe terimul şcolar. | 

Numai mulțumită şcolilor sale, înființate și întreţinute prin 

mijloace particulare încă din vremea dominaţiei turceşti, Bul: 
garii au păstrat aşă de vie conştiinţa lor naţională, și s'au găsit 
pregătiți pentru viaţa liberă atunci când a venit momentul. Prin 
şcoli luptă naționalitățile rivale în Macedonia. Şi chiar noi Ro- 
mânii, considerăm deschiderea școlilor lui Asaki, Venianim Cos: 
tachi și Lazăr ca primul act 'conscient al vieţei noastre naţio- 
nale, în urma lungii agonii a perioadei Fanarioţilor. Si mă în- 
treb unde am fi noiastăzi dacă modestele noastre. şcoli naţio- 
nale de pe atunci ar fi dispărut sub încercarea de înstrăinare 
a lui George Bibescu. 

Astăzi strălucesc pentru noi zile mai bune; dar datoria noastră 
de a ne îngriji de scoală nu s'a micşorat de loc ; din contra. Exis- 
tenţa unui popor nu este asigurată decât atâta timp cât toate 
elementele lui sunt strâns unite, şi unire nu poate fi dacă în- 
tregul popor nu se creşte şi nu se întreţine în simţiri comune 
de iubire de țară-şi de neam. 

Intrebarea este dacă noi dăm destulă atenţie acestui lucru, şi 
dacă şcoala noastră merită pe deplin numele de şcoală naţională. 

Nu mă voiu ocupă în articolul de faţă de felul cum ne am în- 
grijit de cultivarea simțului naţional al propriilor nostri copii 
de limbă română, în şcolile publice. Poate asupra acestei chestii 
voiu reveni altă dată. Cutoate acestea, pentru a nu lăsă impre- 
sia că aș aveă cine ştie ce rezerve de făcut, trebue să spun că, 
oricaii ar fi fost invinovăţirile cari se aduceau învățământului 
nostru pe această temă, de câţiva ani se constată o vădită îm- 
bunătăţire, care -sper că va merge accentându-se din ce: în ce. 

In schimb însă continuăm a fi de cea mai culpabilă indiferență 
in ceea ce priveşte acţiunea şcolii față de elementul străin, pre- 
cum și de acţiunea şcolii străine la noi. | 

In această privință, noi am fost totdeauna de o nepăsare ŞI 
de o ușurință cari mi închipuesc că, pentru străini, trebue să 
he un continuu subiect de mirare. 

Este „loarte departe de mine gândul vreunei incercări de 
desnaționalizare, pe cale școlară sau alt fel, a naționalităților 
străine cari fac parte integrantă din statul român. Chiar dacă 
convingerile mele personale nu ar fi cu totul opuse unei ase- 
menea politice, mi-ar fi de ajuns să consider fiascul complect 
ce au avut şi discreditul ce au adus asemeni incercări asupra 
acelor cari le-au făcut pe aiurea. 

Au trecut timpurile când un cuceritor, îmbătat de gloria şi 

de puterea lui, puteă crede că. fiinţa unui popor se poate su- 
primă în scurtă vreme prin un âct violent. Desnaţionalizarea. 
este un act de evoluţiune înceată, de penetrațiune şi de absor- 
bire a unui popor prin altul. Scoala poate să contribue la dânsa 
intru câtva; dar factorul principal este timpul, cultura mai re- 
ală şi vitalitatea mai mare a unei rase față de alta. 

Dacă dar pentru unitatea şi tăria statului este de dorit ca 
toate naţionalităţile de pe teritoriul nostru să ajungă a se con- 
topi în una singură care să fie rezultanta tuturor, calea cea mai 
sigură este de a întări cât mai mult elementul dominant, prin: 
cultură, prin o. viață mai bună, p-in înțelegerea cât mai exactă 
a rostului: nostru în lume, prin dezvoltarea cât mai mare a sim- 
țului de iubire de tară şi de mândrie de, neam. Cine vrea să scur- 
teze cursul vremii pe alte căi, îşi pierde timpul ŞI munca în 
zadar, şi din. vântul pe care-l seamănă nu va culege decât 
furtună. | 

Dar dacă de o acţiune de desnaţionalizare nu poate fi vorba, 
sunt alte lucruri pe cari suntem datori să le facem, şi altele pe 
cari nu le putem toleră. 
Datori suntem a ne ingriji ca toți supuşii ţării să poată trăi 
unii lângă alţii în bună intelegere şi în sentimente de stimă, dacă 
nu şi de iubire reciprocă. Pentru aceasta, prima condiţie este 
Ca ei să se poată înțelege în vorbă. Trebue dar ca toți cei cari 
trăesc sub ocrotirea statului român și a legilor lui să cunoască 
limba poporului dominant. Altă dată în Austria şi în Ungaria, 
unde naţionalităţile erau de torţe aproape egale, pentru înţele- 
gerea lor se adoptase limba latină. La noi, unde naţionalităţile - 
eteroglote nu reprezintă decât o fracțiune neinsemnată din po- 
pulaţia țării, chestia alegerii limbei comune nu poate face obiec- 
tul unei discuţii. 
| Ingrijitu ne am noi oare de această datorie? Răspunsul ni-l dau 
satele de Bulgari, de Ruteni şi de Unguri, aşezaţi la noi de 
sute de ani, şi în cari cu toate acestea se întâlnesc nu puţini 
oameni cari nu înțeleg o vorbă românească. Nu eră vorba să-i 
facem să şi uite limba lor ; puteau să şi-o țină ; dar eră de da- 
toria noastră să nu tolerăm, ca sute de ani să trăiască în mij- 
locul nostru o mână de oameni, care să refuze cu încăpățânare 
chiar acest modest semn de recunoştinţă și de prietenie pentru 
ospitalitatea pe care:le o dăm pe pământul nostru părintesc, de 
a. consimţi să ne ințejeagă vorba. 

Sunt abiă câțiva ani de când prin aceste sate am făcut şcoli. 
Dar am lăsat pe invăţători în plata lui Dumnezeu, fără nici un 

sprijin în faţa primarului, preotului și a satului întreg, cari, se 
înțelege, nu-l vedeau cu ochi buni ;. ba încă nu odată s'a întâmplat 
ca pe învățătorii cei mai energici să-i lovim, pentru a face pe 
placul celor cari nu puteau suferi acţiunea lui natională. 

Acestea nu sunt lucruri din alte vremi: se petrec şi azi. Do 
vadă este faptul următor : se luase dispoziţia, în 1903 şi 1904, 
ca în satele eteroglote să se trămită cei mai buni învățători, 
şi pentru suplementul de muncă ce le impuncă situația lor, să 
li se deă un mic supliment de leafă. Dar d-l Vlădescu, al cărui 
nume să vede că a fost predestinat să fie legat de ori ce act 
rău, Sa grăbit să retrămită în acele sate pe învățătorii cari 
nu făcuseră nimic, iar fondul pentru subvenționare să-l risipească 
pentru răsplătirea tuturor: netrebnicilor. / | 

Un Ministru neconştient de datoria lui va fi dar cauza că satele 
noastre eteroglote vor continuă să formeze în mijlocul țării un 
fel de țară străină ; străină nu numai prin limbă, ci și prin ten- 
dinţe şi sentimente; căci numai noi nu ne dăm seama că lipsa 
aceasta de apropiere nu este efectul numai al intâmplării sau 
inerţiei. Pe când noi stăm nepăsători ; pe când facem discursuri 
naționaliste cu manifestări pe strade ; pe când risipim milioane 
pe creaţiuni inepte, ca militarizarea şcolilor, dar refuzăm golo- 
ganii pentru a susţine pe cei ce luptă, în timpul acesta alții lu- 
crează, în propria noastră țară, sub nasul nostru, pentru a ne in- 
străină inimile supușilor noştri şi a ni-i face duşmani. 

ȘI ca să nu se zicăcă fac numai frase goale neintemeiate 
pe nimic, eacă fapte. 

Acum 20 de ani s'a primit la minister un teanc întreg de 
cărți bulgare, confiscate în școlile comunităţilor bulgărești din 
Dobrogea. Toate aceste cărți erau concepute într'un spirit care 
se poate judecă după acest singur fapt: că în cărţile de geogra- 
fie, judeţele “Tulcea şi Constanţa erau puse şi numărate printre 
judeţele Bulgariei. Și cu toate acestea, nu s'au inchis şcolile în 
care se predă o asemenea instrucţie. S'au invocat motive diplo- 
matice, ca şi când eră vreun motiv care puteă avea valoare în 
fața unei asemenea enormităţi, | 

Chiar acum nu de mult s'a găsit în şcolile bulgare din Do- 
brogea, hărţi cari înglobează această provincie la Bulgaria. 

„Acum câţiva ani, într'un sat dela portile Bucureștilor, într'o 
predică la biserică, s'a: spus auditorilor ca să nu uite că ei nu 
sunt, şi nu trebue să fie Români. In ce scop aceasta ? căci locui- 
torii aceia trăesc în cea mai deplină liniște, și nimeni nu-i ture 
bură, nici pentru limba, nici pentru religia lor. 

Satele cu locuitori străini din Moldova sunt vizitate destul 
de des de un personagiu politic străin, care umblă din loc în 
loc, primit şi ajutat de autoritățile comunale, face inspecții, tine 
„întruniri şi discursuri, în cari incălzeşte zelul şătenilor noștri 
pentru un ideal naţional altul de cat cel românesc. Dar în mod 
regulat autorităţile centrale nu află de aceste vizite “decât peste 
două sau trei luni, după ce vizitatorul a trecut inapoi. granița. 
In orice caz, nu am cunoştinţă de vreun primar sau notar care 
să fi fost pedepsit precum merită, pentru chipul cum işi făcuse 
datoria în asemenea împrejurări. 
„Şcolile înfiinţate de noi în satele ungureşti stau goale; pri- 
marii, notarii şi preoţii respectivi se întrec în inventarea de tot 
felul de mijloace pentru a impedică pe copii “dela frecuentare ; 
uneori de pe amvon se ameninţă părinţii cu pedepsele eterne, 
dacă “şi vor trimite copiii la şcoala românească. De aceea în 
acele sate nu poţi cere nici un pahar de apă pe româneşte, căci 
nu are cine să te înţeleagă. Dar în timpul acesta, nu e casă din 
sat în care să nu se afle Abecedarul pentru copiii unguri din 
Moldova şi Calendarul Pentru Ungurii din România, imprimate 
peste graniță anume pentru ei, se înţelege în ce fel şi cu ce scop. 
Se ştie înverşunarea cu care şcolile bulgare din Dobrogea, pre- 
cum şi cele ale comunităţilor grecești, s'au opusa da învățămîntului 
limbei, istoriei şi geografiei României locul pe care aceste materii 
au drept să-l ocupe în programa orcărei şcoli destinate unor copii 
supuşi Români. Douăzeci de ani trecuți am stat nemişcaţi şi 
indiferenți în fața acestei rezistențe, manifestate uneori până şi 
prin amenințări cu revolverul, şi abiă ne-am îndurat să. punem 
capăt scandalului prin inchiderea şcolilor vinovate, lucru care ar 
fi trebuit făcut chiar din prima. zi. 

„Aş puteă continuă mult eu inşirarea de fapte de acest fel ; dar 
ar fi fastidios şi inutil. Scopul ce se urmăreşte: prin ele este 
evident, precum 'e evidentă şi indiferența, ori nepriceperea de 
care am dat noi dovadă. ŞI cu toate acestea, ce uşor eră de văzut 
ceeace aveam de făcut! | | 

In prima linie, aveam datoria de a ne apăra drepturile 

„ Noastre de stat liber şi stăpân la el acasă. Oaspeţii nepoftiţi cari 
işi permit să se amestece acolo unde nu au ce căuta, trebuiau 
primiţi în acelaș fel cum am fi noi primiţi în ţara lor, dacă 
ne-am permite acelaş lucru acolo. Nu trebuiă tolerat nici un mo- 
ment ca copiii supuşi români să primească instrucţia dela un 
personal didactic ales şi numit de autorități străine de peste gra- 
niţă. Trebuiă să avem ochii în patru ca invăţămintul acestor 


copii să fie şi el inspirat si! fi bibat întocmai de gandirile ŞI AS= 
piraţiile de cari suntem şi noi însufletiţi. Trebuia în fine ca, în 
loc să lăsăm şcoala să devină, în mâna altora, un mijloc de ac- 
tiune contra ideii noastre dă „stat, şi o piedică la apropierea 
şi infrăţirea concetățenilor Nos “i de ori ce limbă, să o facem să 
fie, din contră, un mijloc (3 prepară și a asigură fuziunea 
tuturor în acelaş gând de itibire de ţară, independent de deose- 
birea de origină. 

Si din acest punct de vedere, voiu zice în treacăt că nu im- 
părtăşesc modul de a vedea al d-lui C Moisil, care cere ca în 
Dobrogea copiii diverselor naţionalităţi să fie educați în- şcoli 
deosebite. Inconvenientele ce semnalează d:sa sunt de ordine 
cu totul secundară, față de consideraţia primordială că suntem 
datori ca prin toate mijloacele să căutăm a apropiă şi a infrăţi 
pe cei de limbi deosebite, şi că școala este desigur cel mai pu- 
ternic mijloc pentru aceasta. Să se schimbe organizaţiunea ac- 
tuală, dacă nu e bună ; să se îmmulțească personalul ; să se im- 
lira de grădinele de copii ; să se dee bani mai mulţi; dar să 
nu deprinde m încă de mici pe Dobrogeni a trăi cu ideia des- 
părtirei lor unii de alţii. | 

Când mă uit împrejurul nostru și când văd cu câtă arijă alte 
State se preocupă de educaţia națională a copiilor lor de ori ce 
limbă, cu câtă severitate se opun oricărui amestec din alară în 
trebile lor şcolare, și compar cu apatia noastră, întreruptă din 

când în când prin declaimațiile bombastice ale câte unui retor de 
| dara imi vine să mi întreb daca, atunci când vorbim de rolul 
nostru în lume, ne dăm în adevăr seamă de ce spunem. 

E adevărat că sunt unii cari caută să explice şi Să scuzeze 
această neințeleasă politică de strut, pe motivul că nu se cu- 
vine ca prin exemplul nostru se justificăm măsurile aspre cari 
pe aiurea se iau contra consângenilor noştri. Aşă ar fi dacă po- 
litica țerilor ar fi a se conduce după exemplele de morală prac- 
tică, ca copiii; dar cu nu doresc ca Românii de peste hotare să 
aibă a aşteptă până atunci o schimbare a situaţiei lor, care de 
alttel nici nu are vreo asemănare, nici în fapt, nici în drept, cu 
situația naționalităților străine dela noi. 

Chestia de care mă ocup aci mai are şi oa doua față, nu 
mai puţin îngrijitoare decât cea d'intâiu. E vorba de acţiunea rea 
şi din ce în ce mai:simţită pe care o au şcolile străine înfiinţate 
la noi, chiar asupra copiilor de naționalitate şi de limbă română. 

Totdeauna au existat la noi, pe lângă biseticele de rit străin, 
şcoli conduse de clerul respectiv. sau puse sub privegherea lui, 
in cari se dă atât instrucţia religioasă, cat și cea generală, co: 
piilor ce aparţineau comunităţii religioase respective, chiar când 
erau supuşi români. Sub această formă, rostul lor eră de înțe: 
les, şi ele s'au şi bucurat totdeauna de cea mai largă toleranță, 
în sensul că nici odată nu se interesă. nimeni să ştie ce se face 
şi ce se vorbeşte în acele şcoli, 

Dar sunt dejă mulți ani de când aceste școli au început a fi 
urmate și de copii de limbă română, în număr din ce în ce mai mare, 
iar şcolile fac tot ce pot pentru a-i atrage.cât mai mult. Succe- 
sul acesta a încuragiat inițiativa, aşă că acum. se înfiinţează 
unele după altele scoli noi, conduse de personal clerical străin, 
ŞI destinate anume pentru copii de supuşi români. Astfel sunt 
numeroasele institute de călugărițe catolice şi de diaconise pro- 
testante, din București, laşi, Galaţi, Ploeşti. 

Situaţiunea acestor şcoli eşte ceva de neinteles, nu numai în- 
tr'un stat liber european, dar chiar dacă ar fi vorba de cine ştie 
ce tară din extremul orient. Inchise între zidurile. lor, neadimi: 
țând nici un control din partea cuivă, nesocotind cu un dispreț 
care treceă peste toate marginile ori ce lege, ori ce măsură le- 
gală, răspunzând cu cea mai mare necuviință la ori ce încercare 
de amestec din partea autorităţii şcolare, reducând aproape la 
nimic, sau escluzând cu totul din invăţământul lor tot ce se re- 
feriă la ţara noastră, ba uneori dând invățământului lor un ca: 
Tacter agresiv ori batjocoritor faţă de dânsa, unele din aceste 
şcoli constituiau un adevărat stat în stat, de care nimeni nu în- 
drăsniă să se atingă. ȘI asemănarea aceasta este cu atât mai 
justă, cu cât unele din ele şi-au creat un fel de exteritorialitate, 
de vreme ce se -consideră ca aparţinând unor state străine, în- 
corporate la anumite circumscripţiuni scolare din statele acelea, 
Supuse inspecției şi controlului inspectorilor şcolari ai acelor 
circumscripțiuni, și având personal didactic numit, trămis şi pla- 
tit de acolo. : | 

Pentru unele din instituţiile ținute de călugărițele catolice, lu- 
crul se complică prin o stăruitoare acţiune de proselitism. reli- 
gios, care de mai multe ori a dat loc la reclamaţiuni, la pro- 
testări violente, şi care în orice caz constituiă un act de atin- 
sere a demnităţii țării şi de abuz de încredere faţă de părinţi. 

Se ştie starea de lucruri pe care ancheta făcută acum doi ani 
a dat-o pe fată. 


Hi 


E lesne de ințeles de ce fel este educația pe care o pot avea 
in şcoli de acest fel copiii de Români. 

Sunt înstrăinați de limba lor, care, daca nu e cu totul gonită, 
abia are parte de un număr de ore ridicol, încredințate ŞI ace- 
lea de multe ori unui învăţător care nu prezintă nici o garan- 
ție de capacitate, daca nu chiar unui strein. Ca culme, se vede 
uneori limba română lăsată ca obiect facultativ ;: „căci, se zice, 
fetele ştiu să vorbească româneşte, şi nu mai au nevoie să o 
învețe.“ În schimb, timpul cel mai mare e consacrat limbilor 
străine. Și lucru trist, sunt părinți Români destul de inconştienti 
cari acceptă modul acesta de creştere al copiilor lor. Cunosc în 
cazul acesta chiar un profesor de ai statului, fiu de țăran, dar 
“cărua /mărirea i-a luat minţile. | 

Istoria şi geografia ţării ori nu se invață de loc, ori se pre: 
zintă mai mult spre batjocura țării. E cunoscut cazul unei că- 
lugăriţe care invăţă pe elevele ei că Ștefan cel Mare a fost un 
cap de bandiți. Dar se invață cu amănunte și cu multe laude 
tot ce priveşte cutare sau cutare țară. depărtată. Am găsit în 
mânile copiilor cărţi de lectură străine, în cari numele Romă. 
niei și al Suveranului ei nu erau-citate O singură dată. Dar se 
inălță până la cer o' patrie ŞI un Suveran cari nu. erau ai noş- 
tri. Și când am cerut ca să se adaoge măcar câteva pagine în 
cari să se pomenească şi de țară și de regele nostru, a fost o 
revoltă ca şi când aş fi comis un sacrilegiu. 

Cât despre religie, ce să mai vorbesc ? Se zic că e neglesă, 
nu e de ajuns; şi daca voiu Spune că copiii noştri învaţă că noi 
suntem eretici, încă nu am spus tot. Rezultatul, când nu se a. 
junge la conversiune pe față, este de cele mai multe ori un sen- 
timent de adâncă aversiune şi dispreţ pentru religia ţării, izvor 
de neînţelegeri şi de răceală între membrii aceleiași familii. 

Cu un cuvint, asistăm impasibili la înstrăinarea de țară a pro- 
priilor noştri copii, chiar aci în țară şi sub ochii noștri. Copiii - 
noştri sunt crescuți în necunoştința absolută a țării lor, în sen- 
timente de ură şi de dispreţ pentru dinsa. Și nu zicem nimic, 
nu facem nimic ; iar când se găseşte cineva care să caute a 
face să, înceteze -acest scandal, lucrul se consideră ca un simplu 
fapt divers de gazete! 

Și cu toate astea, ce sonor sună în gura noastră cuvintul de 
patrie! Dar patria nu este numai pămintui din care scoatem 
rente. Patria o face şi limba, şi istoria, și religia, şi tradiţiile. A 
da cu piciorul in toate acestea, este a se lepădă cineva de patria sa. 

A se toleră mai departe asemenea situaţie nu se poate, căci 


ar fi a ne face nedemni de patria noastră ; şi dacă se găsese 
părinți atât de lipsiți de simțul datoriei şi al demnitării în cât 
să-şi supună copiii la asemenea educaţie, este datoria statului de a. 
interveni, pentru a pune lucrurile la locul lor. De drepturile părinți- 
lor nu se poate vorbi aci. Precum un părinte nu are dreptul a-și 
lăsă copilul ără instrucţie, cu mai mare cuvînt el nu are dreptul! 
de a-i da o educaţie antinațională, care va face. dintr'insul un 
element înstrăinat de ţară, dacă nu vrăjmaş ei, sub o formă ori 
sub alta. Sufletul românesc trebue, să fie inalienabil, mai mult 
chiar decât pământul românesc. 

„Ce bine arfi dacă servilitatea cu care imităm tot ce este străin, 
ne-ar servi cel puţin pentru a ne inspiră şi de bunele exemple de 
pe aiurea! In Ger mania, nu se poate deschide o şcoală privată 
“decât dacă autoritatea şcolară admite utilitatea ei. In Fi ranţa, un 
străin nu poate servi nici in învăţământul public, nici în cel privat, 
decât în cazuri cu totul excepționale, şi cu garanţiile cele mai 
severe. Pretutindeni învățământul privat este supus celei mai 
straşnice supravegheri, şi nu se per mite cea mai mică abatere 
contra ordinei de lucruri stabilită şi a respectului celui mai ab- 
solut pentru legile, limba şi instituţiile țării. La noi, ori ce ne: 
cunoscut, venit din lumea mare, e stăpân să facă ce vrea Pe 
aiurea, nu ar fi fost posibil un caz ca acela al Ministrului nostru 
de Instrucție, care anul trecut a cutezat a da drept model de urmat 
o instituţie străină pedepsită pentru fapte ca cele dela Galaţi, şi 
are a permis altei instituţii străine dela Ploeşti să admită eleve . 
românce, ruinând astfel alte instituţii bune româneşti. La noi s'a. 


putut şi asta. 

Nu știu dacă rindurile de mai sus vor face şi pe alţii să se 
îngrijească -de lucrurile pe cari le-am semnalat, şi cari mie mi 
se par aşă de grave. De voiu fi reuşit la aceasta, vom puteă 
speră că vom recuceri tărimul pe care lam perdut prin inerția 
noastră, prin lipsa de energie» ori prin neinţelegerea urmărilor 
ce va avea în viitor nepăsarea noastră de astăzi. 

